Document ID: 31997R1139

ΚΑΝΟΝΙΣΜΟΣ (ΕΚ) αριθ. 1139/97 ΤΗΣ ΕΠΙΤΡΟΠΗΣ της 20ής Ιουνίου 1997 που καθορίζει οριστικά το ύψος της ενίσχυσης για το μη εκκοκκισμένο βαμβάκι, από την 1η Σεπτεμβρίου 1996 έως τις 31 Μαρτίου 1997, για την περίοδο εμπορίας 1996/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας, και ιδίως τις παραγράφους 3 και 10 του πρωτοκόλλου αριθ. 4 για το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1553/95 του Συμβουλίου (1),
τον κανονισμό (ΕΚ) αριθ. 1554/95 του Συμβουλίου, της 29ης Ιουνίου 1995, για τον καθορισμό των γενικών κανόνων του καθεστώτος ενίσχυσης στο βαμβάκι και την κατάργηση του κανονισμού (ΕΟΚ) αριθ. 2169/81 (2), όπως τροποποιήθηκε από τον κανονισμό (ΕΚ) αριθ. 1584/96 (3), και ιδίως το άρθρο 5 παράγραφος 1,
Εκτιμώντας:
ότι, σύμφωνα με το άρθρο 3 του κανονισμού (ΕΚ) αριθ. 1554/95, η τιμή της παγκόσμιας αγοράς για το μη εκκοκκισμένο βαμβάκι καθορίζεται περιοδικώς κατά τη διάρκεια της περιόδου εμπορίας 7
ότι ο κανονισμός (ΕΚ) αριθ. 1117/97 της Επιτροπής (4) καθόρισε, για την περίοδο εμπορίας 1996/97, την πραγματική παραγωγή μη εκκοκκισμένου βαμβακιού καθώς το ποσό κατά το οποίο μειώνεται η τιμή στόχου σε κάθε κράτος μέλος σύμφωνα με το άρθρο 6 του κανονισμού (ΕΚ) αριθ. 1554/95 7
ότι το άρθρο 5 παράγραφος 1 του κανονισμού (ΕΟΚ) αριθ. 1201/89 της Επιτροπής, της 3ης Μαΐου 1989, περί λεπτομερειών εφαρμογής του καθεστώτος ενίσχυσης για το βαμβάκι (5), όπως τροποποιήθηκε τελευταία από τον κανονισμό (ΕΚ) αριθ. 1645/96 (6), προβλέπει τον καθορισμό, πριν από τις 15 Ιουλίου, του ποσού της ενίσχυσης για το μη εκκοκκισμένο βαμβάκι που εφαρμόζεται για κάθε περίοδο για την οποία έχει καθορισθεί μια παγκόσμια τιμή αγοράς 7
ότι, κατά συνέπεια, πρέπει να καθοριστούν οριστικά τα ποσά των ενισχύσεων που ισχύουν για την περίοδο εμπορίας 1996/97,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσά της ενίσχυσης για το μη εκκοκκισμένο βαμβάκι που αντιστοιχούν στις παγκόσμιες τιμές που καθορίζονται στους κανονισμούς (ΕΚ) αριθ. 1723/96 (7), (ΕΚ) αριθ. 1747/96 (8), (ΕΚ) αριθ. 1836/96 (9), (ΕΚ) αριθ. 1894/96 (10), (ΕΚ) αριθ. 2097/96 (11), (ΕΚ) αριθ. 2158/96 (12), (ΕΚ) αριθ. 2170/96 (13), (ΕΚ) αριθ. 2199/96 (14), (ΕΚ) αριθ. 2280/96 (15), (ΕΚ) αριθ. 2306/96 (16), (ΕΚ) αριθ. 2365/96 (17), (ΕΚ) αριθ. 2516/96 (18), (ΕΚ) αριθ. 101/97 (19), (ΕΚ) αριθ. 139/97 (20), (ΕΚ) αριθ. 185/97 (21), (ΕΚ) αριθ. 284/97 (22), (ΕΚ) αριθ. 353/97 (23), (ΕΚ) αριθ. 373/97 (24), (ΕΚ) αριθ. 465/97 (25) και (ΕΚ) αριθ. 498/97 (26) της Επιτροπής αναφέρονται στο παράρτημα του παρόντος κανονισμού και καθορίζονται οριστικά από την ημερομηνία εφαρμογής κάθε ενός από τους σχετικούς κανονισμούς.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουνίου 1997.

Labels: 17
19
5
6
18